Tagadenn Venezuela gant Stadoù-Unanet Amerika e 2026

D'an 3 a viz Genver 2026, Stadoù-Unanet Amerika o doa bombezet meur a lec'h e Norzh Venezuela, ha tizhet e oa bet ar gêr-benn Caracas. Gwelet eo bet an oberiadur-se evel ur bazenn veur ouzhpenn er bec'h er rannvro.

Ar prezidant venezuelat Nicolás Maduro en doa lakaet da dalvezout ar stad a reuziad goude ma vije kroget an tarzhadennoù. Ar gouarnamant en doa touet e vije difennet ar vro e-tal an obererezhioù milourel stadunanat a oa o klask kemm ar gouarnamant. Diskrivet e oa bet an obererezhioù evel un "dagadenn impalaerour" ha galvet e oa bet Kuzul Surentez ar Broadoù Unanet da gaout un emvod.

Da 5:21 diouzh ar mintin VET, ar prezidant stadunanat Donald Trump en doa kemennet war Truth Social e oa bet "harzet" ar prezidant venezuelat Nicolás Maduro gant e wreg Cilia Flores ha kaset er-maez eus ar vro. Hervez ar Sekretour Stad Marco Rubio, Maduro a oa bet "harzet" hag a oa da vezañ barnet evit "torfedoù lies er Stadoù-Unanet". Hervez ar brokulorez veur stadunanat Pam Bondi e vije rebechet dezhañ, dreist-holl, torfedoù liammet ouzh an narkosponterezh. Ar vesprezidantez venezuelat Delcy Rodríguez he doa embannet evel respont e oa kollet Maduro hag e wreg hag e oa ezhomm da gaout "prouennoù buhez".

Pennoù bras er Stadoù-Unanet hag e broioù all o deus klemmet war an obererezh a-bezh er-maez eus al lezenn. Goude ur brezegenn, ar prezidant Trump en deus embannet e oa steuñv ar Stadoù-Unanet da “ren” Venezuela betek ma vije eus ur "c'hemm gwarezet, prop ha poellek". Trump en deus embannet e vije an embregerezhioù stadunanat da vezañ “liammet-tre” ouzh interestoù an eoul-maen e Venezuela, hag e vije rannet an arc'hant hervez interestoù ar boblañs.
 Degemer ha disoc'h 
 Venezuela 
A-raok skrapadenn Maduro, Gouarnamant Venezuela en doa embannet e save a-enep an dagadenn vilourel hag embannet en devoa ur gemenadenn ofisiel evit tamall ar bombezadegoù d'ar gouarnamant stadunanat, ar pezh a oa "kentañ lodenn ur steu­ñv evit skrapañ danvezoù krai Venezuela", dreist-holl an eoul-maen. Ministr an Difenn, Vladimir Padrino López, en doa embannet e oa eus an tagadennoù reoù e-maez al lezenn. Lavaret a reas ivez e oa Venezuela o vont da stourm ouzh ar soudarded estren hag e oa bet lakaet da dalvezout gant ar gouarnamant ur "stad stroñs diavaez", un doare stad a reuziad, hervez "urzhioù Maduro".

Ar vesprezidantez Delcy Rodríguez he devoa embannet ne vije ket mui Venezuela "trevadenn den ebet en-dro – na hini impalaeriezhoù kozh, na hini impalaeriezhoù nevez, na hini impalaeriezhoù war ziskar". Rebechet he deus e oa ar "brezel war an drammoù" un digarez, hag e oa pal gwirion Stadoù-Unanet Amerika kemm ar gouarnamant ha kontrollañ "energiezh, danvez meinel ha danvezioù krai all ar vro". Rodríguez he deus embannet ivez e oa an dagadenn stadunanat war Venezuela unan "sionour".

 Skeudennoù 

 Notennoù ha daveennoù 

Rummad:2026
Rummad:Istor Venezuela
Rummad:Bombezadegoù
Rummad:Delta Force